《诸友和章及性宗用韵二首》
宋代·郭印

千花百草斗青春，法界谁知本一真。
生灭去来浑妙用，洪纖曲直现全身。
参同聊示师资契，授受宁论父子亲。
直下承当犹自错，可怜舍己更从人。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。